দীপান্বিতা রায় সরকার কবিতা মিলনসাগর Dipanwita Roy Sarkar Poetry MILANSAGAR
কবি দীপান্বিতা রায় সরকার - জন্মগ্রহণ করেন উত্তরবঙ্গের কোচবিহার জেলার অখ্যাত গ্রাম
মরীচবাড়ীতে।  পিতা  মঠেশ্বর রায়, মরীচবাড়ী উচ্চ বিদ্যালয়ে প্রাক্তন প্রধান এবং মাতা পূর্ণিমা দেবী
শিক্ষিকা। দুজনেই ভীষণ সাহিত্য অনুরাগী। মূলত পিতামাতার উৎসাহেই কবির কলম ধরা।
কবির প্রথম পাঠ শুরু হয় তাঁর গ্রামেরই প্রাথমিক বিদ্যালয়ে এবং মিলনসাগরে এই পাতা প্রকাশকালে কবি
সেই বিদ্যালয়েরই বর্তমান শিক্ষিকা হিসেবে কর্মরত। এটি কবির অত্যন্ত গর্বের জায়গা। এর জন্য আমরাও
যারপরনাই গর্বিত বোধ করছি।
এরপর আলিপুর দুয়ার উচ্চ বালিকা বিদ্যালয় থেতে মাধ্যমিক ও উচ্চ মাধ্যমিক শেষ করে প্রাথমিক
শিক্ষকের প্রশিক্ষণ নিয়ে, কবি শিক্ষিকা হিসেবে কর্ম জীবন শুরু করেন। তারপর দূর শিক্ষার মাধ্যমে তিনি
স্নাতক হন।
সাত বছর বয়স থেকেই তিনি লেখালেখির সাথে জড়ীত আছেন। তবে তা ডাইরিতেই সীমাবদ্ধ ছিল। স্কুল
ম্যাগাজিনে দু একটা কবিতা ছাপা হয়েছিল। বর্তমানে কয়েকটা ম্যাগাজিনেও কবিতা ছাপা হয়েছে।
গত দু বছর থেকে কবি নিয়মিত লিখছেন তাঁর স্বামী প্রভাত কুমার সরকারের উৎসাহে ও সহযোগীতায়।
ফেসবুকে অনেক কবি ও গুণীজনের সমীপে নিজের লেখা তুলে ধরতে পারছেন ...এটা কবির এক বিরাট
পাওয়া। নিজের ভাবনা কলি গুলোকে সাহিত্যের পূজোর ফুল হিসেবে নিবেদন করতে চান এই কবি।
আমরা কবির কাছে কৃতজ্ঞ এই জন্য যে তিনি তাঁর সব কবিতাই নিজে বাংলায় টাইপ করে পাঠিয়েছেন।
আমরা  মিলনসাগরে  কবি দীপান্বিতা রায় সরকারের কবিতা তুলে আনন্দিত।
উত্স - কবির সঙ্গে ইমেলে যোগাযোগ।

যোগাযোগ -
কবির ফেসবুক - কবির ফেসবুক পাতা
ইমেল -   tepantorerpravat@gmail.com

কবি দীপান্বিতা রায় সরকারের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ৪.৮.২০১৫
...